Salzwedel

La urbo Salzwedel [prononco ] estas la administra sidejo de la samnoma distrikto en la germana federacia lando Saksio-Anhalto en la regiono Altmark (= malnova limregiono). Ĝi situas en la nordokcidenta parto de la lando ĉe la rivereto Jeetze inter Hamburg kaj Magdeburg. Najbaraj regione signifaj urboj estas Uelzen (44 km okcidente), Lüchow (12 km norde), Gardelegen (41 km sude) kaj Arendsee (24 km oriente).

Jam en la jaro 800 ekzistis setlejo najbare al burgo ĉe la loko, kie nun troviĝas la urbo. Ties nomo Soltwidele memorigas pri trapasejo tra Jeetze ĉe la malnova sal-strato. La urbo mem estas unuafoje skribe menciita en 1112. Ĝin fondis Albrecht der Bär (= Albrecht la urso). La urbo estis membro de la komerca ligo Hanso de 1263 ĝis 1518.

En februaro 1945 la regiono ĉirkaŭ la stacidomo estis detruita, sed feliĉe la mezepokaj trabfakaj konstruaĵoj de la urbocentro ne estis damaĝitaj.

Kulinara specialaĵo estas kuko, nomata Baumkuchen (= arbokuko), famkonata ne nur en Germanio, sed multe eksportata tutmonden.

 Vidindaĵoj 
 La trabfaka malnova urboparto
 La urbaj pordegoj Neuperver Tor kaj Steintor
 Restaĵoj de la burgo (Burg-turo en la burg-ĝardeno)
 La urbodoma turo
 La Monaĥa preĝejo, nun koncertejo
 La gotikaj ruĝbrikaj preĝejoj St. Marien, St. Katharina kaj St. Lorenz kaj aliaj preĝejoj
 Johann-Friedrich-Danneil-muzeo

 Partneraj urboj 
 Wesel en Nordrejn-Vestfalio (Germanio)
 San Vito dei Normanni en Italio
 Felixstowe en Britio

 Eksteraj ligiloj 
 Oficiala retpaĝo de Salzwedel

Kategorio:Distrikto Altmark Salzwedel
Kategorio:Urboj de Saksio-Anhalto
Kategorio:Iamaj eksterdistriktaj urboj de Saksio-Anhalto
Kategorio:Hansourboj